
Parlamentul României

Camera Deputaţilor
Comisia pentru apărare, ordine                                                Bucureşti, 05.09.2006

publică şi siguranţă naţională                                                   Pl.x. 592                                                              

Nr.32/453/2006

A V I Z

asupra propunerii legislative pentru modificarea literei t) a alineatului (1) al articolului 8 din Legea nr. 248/2005 privind  regimul liberei circulaţii a cetăţenilor români în străinătate

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată, spre dezbatere şi avizare, în procedură obişnuită, cu propunerea legislativă pentru modificarea literei t) a alineatului (1) al articolului 8 din Legea nr. 248/2005 privind  regimul liberei circulaţii a cetăţenilor români în străinătate, trimisă cu adresa nr. Pl.x. 592 din 29 iunie 2006 şi înregistrată cu      nr. 32/453 din 30 iunie 2006.


Camera Deputaţilor este  Cameră decizională.


Potrivit prevederilor art.61 din Regulamentul Camerei Deputaţilor, comisia a dezbătut iniţiativa legislativă menţionată mai sus în şedinţa din 5 septembrie 2006.

În urma dezbaterilor, cu unanimitate de voturi, s-a hotărât avizarea negativă a propunerii legislative, întrucât adoptarea acesteia este de natură a creea dificultăţi majore în îndeplinirea misiunilor oficiale de către persoanele prevăzute la literele a)-r) ale alin. (1) al art.8 din Legea nr. 248/2005 privind  regimul liberei circulaţii a cetăţenilor români în străinătate, cu modificările şi completările ulterioare.
Vicepreşedinte,
Marcu Tudor
Red. consultant Cotoc Daria  
